ভোলা, ২৫ জুন (শীর্ষ নিউজ ডটকম): ভোলার লালমোহন উপজেলায় পশ্চিম চরউমেদ ইউনিয়ন আওয়ামী লীগের আহ্বায়ক কমিটির ১২ সদস্য  পদত্যাগপত্র প্রত্যাহার করে নিয়েছেন। আজ শনিবার দুপুরে তারা লালমোহন উপজেলা আওয়ামী লীগের সভাপতি অধ্যক্ষ একেএম নজরুল ইসলাম ও সম্পাদক আলী রেজা মিয়ার কাছে একত্রে তাদের প্রত্যাহারপত্র জমা দিয়েছেন। প্রত্যাহারকারীরা হচ্ছেন- যুগ্ম আহ্বায়ক সালাম হাওলাদার, যুগ্ম আহ্বায়ক শাজাহান ব্যাপারি, সদস্য ইউনুছ মিয়া, নুরুল ইসলাম জামাল, মাসুদ আলম, মহসিন কবির, সেলিম ফরাজি, হারুন ব্যাপারি, তছির আহমেদ, মহাদেব চন্দ্র ব্যাপারি, বাদশা মিয়া ও মঞ্জুরুল আলম।